TARYBOS SPRENDIMAS
2007 m. spalio 15 d.
dėl Europos ir Viduržemio jūros regiono šalių susitarimo, įsteigiančio Europos Bendrijų ir jų šalių narių bei Maroko Karalystės asociaciją, protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą pasirašymo ir laikino taikymo
(2008/881/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 310 straipsnį kartu su 300 straipsnio 2 dalies pirmosios pastraipos pirmuoju sakiniu,
atsižvelgdama į Bulgarijos ir Rumunijos stojimo aktą, ypač į jo 6 straipsnio 2 dalį,
atsižvelgdama į Komisijos pasiūlymą,
kadangi:
(1)
2006 m. spalio 23 d. Taryba įgaliojo Komisiją Europos bendrijos bei jos valstybių narių vardu derėtis su Maroku dėl protokolo, kuriuo iš dalies keičiami Europos bendrijos su trečiosiomis šalimis sudaryti susitarimai, visų pirma Europos ir Viduržemio jūros regiono šalių asociacijos susitarimas tarp Europos Bendrijų bei jų valstybių narių ir Maroko, siekiant atsižvelgti į Bulgarijos Respublikos ir Rumunijos įstojimą į Europos Sąjungą,
(2)
Komisija patenkinta šių derybų rezultatais,
(3)
Protokolo teksto, dėl kurio derybose susitarta su Maroku, 9 straipsnio 2 dalyje numatyta protokolą laikinai taikyti jam dar neįsigaliojus,
(4)
Protokolą reikėtų pasirašyti ir taikyti laikinai, kol bus užbaigtos jo sudarymui reikalingos procedūros,
NUSPRENDĖ:
1 straipsnis
Šiuos sprendimu Bendrijos vardu patvirtinamas Europos ir Viduržemio jūros regiono šalių susitarimo, įsteigiančio Europos Bendrijų ir jų šalių narių bei Maroko Karalystės asociaciją, protokolas siekiant atsižvelgti į Bulgarijos Respublikos ir Rumunijos įstojimą į Europos Sąjungą.
Protokolo tekstas pateikiamas priede.
2 straipsnis
Šiuo sprendimu Tarybos pirmininkas įgaliojamas paskirti asmenį (-is), įgaliotą (-us) Europos bendrijos ir jos valstybių narių vardu pasirašyti Europos ir Viduržemio jūros regiono šalių susitarimo, įsteigiančio Europos Bendrijų ir jų šalių narių bei Maroko Karalystės asociaciją, protokolą siekiant atsižvelgti į Bulgarijos Respublikos ir Rumunijos įstojimą į Europos Sąjungą.
3 straipsnis
Nuo 2007 m. sausio 1 d. protokolas laikinai taikomas su sąlyga, kad jis gali būti sudarytas vėliau.
Priimta Liuksemburge 2007 m. spalio 15 d.